ועדת הפנים והגנת הסביבה, כנסת 25, פרוטוקול מספר 96, 2023-07-04 00:00

יעקב אשר: שלום רב, אני מתכבד לפתוח את ישיבת הפנים והגנת הסביבה

יעקב אשר:  על סדר-היום: חוק הרשויות המקומיות (בחירות) (תיקון מס' 54) (הזכות להיבחר), התשפ"ג-2023, פ/3343/25, כ/966, של חבר הכנסת עמית הלוי

תומר רוזנר: רק נודיע לוועדה שוועדת הכנסת קיבלה שלוש טענות נושא חדש לגבי הסתייגויות ודחתה טענה אחת לגבי ההסתייגות של חבר הכנסת עמית הלוי

זאב אלקין: באופן מפתיע

יעקב אשר: אם כך חבר הכנסת הלוי יציג א הסתייגותו, למרות שהצגת אבל מילה אחת

זאב אלקין: לפי סדר-היום שפורסם, קודם מצביעים על רוויזיות ואז שאר ההצבעות של החוק הזה

עמית הלוי: החלת הדין שקיים לגבי כמעט כל עובדי העירייה שאם הם רוצים להתמודד, צריכים 90 יום לפני כן להתפטר מתפקידם

עמית הלוי:  זה נכון גם לגבי יו"ר ועדה ממונה והיתרון המרכזי לדעתי באותם 90 יום שיבוא למערכת הבחירות עם כל הכלים, לא יינתנו לו וכך יבוא במובן הזה כמו כל אזרח רגיל

יעקב אשר: תודה

תומר רוזנר: ההסתייגות של חבר הכנסת הלוי נוסחה כתיקון לתוספת לחוק הרשויות המקומיות הזכות להיבחר כך שהוא יימנה ברשימת העובדים שמנועים מלהשתתף בבחירות האלה אלא אם כן התפטרו או יצאו לחופשה, כיוון שלגבי יושב-ראש וחברי ועדה ממונה הם אינם עובדים של הרשות המקומית, אנו מציעים נוסח אחר של אותה הסתייגות כתיקון לחוק עצמו, אבקש מברק להקריא את הנוסח, שמבטא מה שביקש חבר הכנסת הלוי להציע

ברק קיבוביץ: 	אחרי סעיף 1 יבוא: 2

ברק קיבוביץ:  תיקון חוק הרשויות המקומיות – הגבלת הזכות להיבחר

ברק קיבוביץ:  בחוק הרשויות המקומיות, הגבלת הזכות להיבחר, התשכ"ד-1964, בסעיף 2, אחרי סעיף 1ב יבוא:  ג

ברק קיבוביץ:  לעניין סעיף זה יראו מי שכיהן כיושב-ראש ועדה או כחבר ועדה למילוי תפקידי ראש רשות מקומית ומועצת הרשות, או למילוי תפקידי המועצה, בהתאם להוראות לפי סעיף 143, 143א או 206 לפקודת העיריות או לפי סעיף 38 או 38א לפקודת המועצות המקומיות כעובד הרשות המקומית המנוי בתוספת

יעקב אשר: מי בעד ההסתייגות בנוסח שהוקרא על ידי היועץ המשפטי? מי נגד? מי נמנע?     הצבעה     בעד – 6 נגד – 5 נמנעים – אין     

יעקב אשר: ההסתייגות התקבלה

יעקב אשר:      אם כך אנו עוברים על הרוויזיות

יוראי להב-הרצנו: רוויזיה

יעקב אשר: דיון בעוד- -      

יוראי להב-הרצנו: אני מסיר את הרוויזיה

יעקב אשר: אני מבקש רוויזיה, היא תהיה ב-13:50

זאב אלקין: למה? לא צריך

זאב אלקין:  אתה יכול להצביע על החוק

יעקב אשר: כרגע הגשתי רוויזיה

יעקב אשר:  מה יכול לקרות? זה לא עלה לי כסף

יעקב אשר:  להודיע על רוויזיה עוד חצי שעה

נאור שירי: מגיש הצעת החוק יצא

זאב אלקין: זה לא חוק שלו

זאב אלקין:  יש חוק של אריה דרעי, יש חוק של שרה נתניהו ויש חוק שלו

זאב אלקין:  אדם הולך לחוק שלו

יעקב אשר: אתה מדבר ללא רשות דיבור

יעקב אשר:  זה לא מכובד, לא מכבד

יעקב אשר:  אופוזיציה נאורה

יעקב אשר:  אנו עוברים להצבעות על הרוויזיות

יעקב אשר:  מישהו רוצה לנמק את הרוויזיות? יוראי, בבקשה, 60 שניות לרשותך

זאב אלקין: אפשר הצעה לאדוני, הצעה לסדר-יום?     

יעקב אשר: לא

זאב אלקין: זו הצעה טובה

יעקב אשר: טוב

זאב אלקין: אדוני היושב-ראש, יש פה רוויזיות כמספר הסתייגות

זאב אלקין:  במקום שננמק כל אחת מהן 60 שניות, תן לכל אחד מאתנו כמה דקות לנמק את כל הרוויזיות ביחד, נצביע על כולן

יעקב אשר: זה מה שאני עושה

זאב אלקין: אמרת 60 שניות

יעקב אשר: לא תפריעו לו – זה יהיה יותר מ-60 שניות

יעקב אשר:  אף פעם לא חתכתי בדברים האלה

יעקב אשר:  ייצוגי, כפי שמקובל

יוראי להב-הרצנו: איך אני יודע שאם חוקי ההפיכה יעברו לא יהיו בחירות חופשיות יותר במדינת ישראל, אדוני יושב-הראש? כי כבר עכשיו אדוני אתם מתערבים בשתי מערכות בחירות: אתמול אושר החוק שדוחה את הבחירות לרבנות הראשית כדי לעזור לאחיו של דרעי ועכשיו אתם מעבירים חוק שמשבש את מערכת הבחירות בטבריה

יוראי להב-הרצנו:  לכן ביום שתרצו לדחות את מערכת הבחירות הכללית למועד שמתאים לכם, שבו תוודאו שאתם תנצחו, לא תהיה בעיה בכלל

זאב אלקין: זה יקרה בהסתייגות ברגע האחרון

יוראי להב-הרצנו: לא תהיה לכם בעיה להתערב כי אנו רואים עכשיו שאין לכם בעיה לממשלה הזו להתערב במערכות בחירות בלי בכלל בעיה

יוראי להב-הרצנו:  מעבירים חוק, משנים תקנות, מעבירים הסתייגות, משתמשים בכל הכלים וזה בכלל לא מזיז לכם

יוראי להב-הרצנו:  זה משרת את האינטרס הצר, הפוליטי

יוראי להב-הרצנו:  במקרה הזה של המקורבים

יעקב אשר: זה מזכיר לי את נאומך כשהייתה הצעת חוק שהביא השר לענייני דתות בזמנו, השר כהנא, שביקש לשנות הרכב ועדת הדיינים, שזה בדיוק הנאום שלך אז

נאור שירי: לכן אדוני אני אדאג לנאום את כל הנאומים של המטרו בדיונים על המטרו

נאור שירי:  אני אעבור מילה אחר מילה

נאור שירי:  כמו שאתם עושים על לפיד, אני אעשה היעקוב היומי

יעקב אשר: יוליה ביקשה את זה ממני אז, מה אני אעשה?     

יוראי להב-הרצנו: לכן אדוני אני בדעה שלא צריך לאפשר אפילו לחוק ההפיכה לעבור כי אחרי החוק הזה תעבירו את החלשת היועצים המשפטיים, את הפוליטיזציה המלאה של הוועדה לבחירת שופטים, את פסקת ההתגברות ובלי שנשים לב ישראל תחדל להיות דמוקרטיה

יוראי להב-הרצנו:  לכן אני אומר, כדי שישראל תשמור על עצמה כמדינה יהודית ודמוקרטית עם בחירות חופשיות, שבה לכל אדם יש מקום שווה ומלא, אנו עומדים כחומה בצורה נגד כוונתכם אל"ף להפוך את חוקי היסוד שלנו לפלסטלינה, ושתיים להתערב במערכות בחירות כאלה ואחרות

יוראי להב-הרצנו:  תודה

יעקב אשר: תודה רבה

יעקב אשר:  חבר הכנסת נאור שירי, בבקשה

יעקב אשר:  בקצרה, אני מבקש

נאור שירי: אהיה קצר כי אני חושב שהטיעונים שלנו למהות ולגופו של ענין גם נאמרו אבל יותר מזה, האכזבה שלי, שזה עבר

נאור שירי:  דיברתי על זה קודם בוועדת הכנסת שלא שינינו ולו פסיק אחד

יעקב אשר: שינינו

נאור שירי: אתה מבין? מגיש הצעת החוק ואתה מחוקק ותיק, דיברתי על זה ליו"ר ועדת הכנסת, יו"ר הקואליציה, אופיר כץ, אמר לי: אני לא כזה ותיק, אבל אתה כן

נאור שירי:  לא בגלל צבע זקנך

נאור שירי:  אתה באמת מחוקק ותיק

נאור שירי:  תגיד לי אתה, מתי הגשת הצעת חוק ואמרת: לא הייתי שלם עם הצעת החוק, אני רוצה לשנות כך וכך, והגשת את זה כהסתייגות

נאור שירי:  לא באת לדיון בקריאה טרומית, ראשונה, שנייה שלישית, ואמרת: אני רוצה לשנות

יעקב אשר: הוא אמר את זה בדיונים

נאור שירי: הוא לא שינה את זה

יעקב אשר: אתה רוצה תשובה כמחוקק ותיק?     

נאור שירי: לא, כי זה הטיעון הענייני, אבל מה שראינו פה, שנכנס מגיש הצעת החוק שבעיניי ביזה את עבודת הוועדה בכך שלא היה במרבית הדיונים

יעקב אשר: לא, לא

וליד טאהא: הוא מגיש יד שנייה

נאור שירי: הוא נכנס לפה ואומר: בואו נתקתק את זה – אני עושה פרפראזה, כי יש לי הצעת חוק אחרת בוועדה אחרת

נאור שירי:  הוא מכיר בעובדה שזה לא הצעת החוק שלו

נאור שירי:  זה לא מעניין אותו אפילו

נאור שירי:  מה לא היה פה בדיון? הייתה פה הסכמה מראש הוועדה ועד אחרון אחורי היושבים בספסלי האוטובוס מה שנקרא, שכולם נגד

נאור שירי:  הממשלה נגד, הנהלת הקואליציה נגד, הוועדה נגד

נאור שירי:  איכשהו החוק הזה עובר

נאור שירי:  הכנסת הזו שוברת שיאים

נאור שירי:  השיא שנשבר עכשיו זה שמגיש הצעת החוק לא רוצה להיות פה

נאור שירי:  יש לו הצעת חוק יותר חשובה

נאור שירי:  אז הסתבר לי שגם מגיש הצעת החוק נגד

נאור שירי:  הוא פוחד להיות פה כשזה עובר

יעקב אשר: חבר הכנסת ווליד טאהא, בבקשה

וליד טאהא: תודה רבה, היושב-ראש

וליד טאהא:  לפי כמות הפונים לקיזוזים, יש הרבה בליכוד שלא אוהבם את החוק הזה אבל כופים עליהם, מה לעשות, והם צריכים ליישר קו

זאב אלקין: אתה יודע מה ההבדל בין הליכוד ליהדות התורה – ביהדות התורה כשלא אוהבים את החוק אבל אין ברירה, גם מצביעים בעדו

זאב אלקין:  בליכוד מתקזזים

וליד טאהא: כן

וליד טאהא:  אמשיך את הטיעון שלי מאתמול

וליד טאהא:  מי שהתכוון - כאילו התכוון - לעשות טוב לאדם הספציפי בישוב הספציפי בוועדה הקרואה הספציפית, מי שהתכוון לטעמו לעשות טוב לאדם הזה הוא עשה לו את ההפך לחלוטין

וליד טאהא:  החוק הזה פוגע באיש, פוגע בוועדה שהוא עומד בראשה, פוגע בישוב שהוא מנהל אותו היום

וליד טאהא:  אני עליתי בוועדת הכנסת את התהייה, איך אפשר לא להתייחס בתקופת צינון לישוב שאתה עומד בראש ועדה קרואה בו, ואתה הולך להתמודד על ראשות העירייה שלו

וליד טאהא:  זה נשמע כל כך הזוי - מקצועית, חוקתית, משפטית

ארז מלול: עד 2008 זה היה אפשרי

נאור שירי: אבל שינו את זה כעבור בחירות

נאור שירי:  ארז, די

נאור שירי:  מה זה הטיעון הזה?     

וליד טאהא: נניח שהיה אפשרי – זה היה בסדר?     

ארז מלול: אתה עושה את זה- -      

וליד טאהא: לא, אני עושה את זה כי ההיגיון הישר אומר – אם אני עומד בראש ועדה קרואה בתוך ישוב, ואני מתכוון להתמודד על ראשות אותו ישוב, זה נשמע הזוי

וליד טאהא:  זה נשמע מגוחך

וליד טאהא:  יו"ר ועדה קרואה, אדוני היושב-ראש, ואתה מכיר את זה טוב ממני, הוא ראש עיר, ראיס לכל דבר ועניין, אז ראיס לכל דבר ועניין יוצא מהנישה של ועדה קרואה ממונה לנישה של ראש עיר באמצעות ממש ג'וב כזה שנעשה לו, זה פוגע בו מבחינת היושר האישי, המוסר האישי

וליד טאהא:  זה חוק פוגעני באיש, פוגעני לישוב עצמו, והיה טוב לו היינו דנים בו בימים כתיקונם ולא בתקופת בחירות

יעקב אשר: תודה רבה

יעקב אשר:  זאב אלקין

חנוך דב מילביצקי: ברשותך אדוני, היה לפני כמה דקות פיגוע בתל אביב

חנוך דב מילביצקי:  נאחל לכולם החלמה מלאה לפצועים כמובן

זאב אלקין: אדוני היושב-ראש, אני מבקש לפי דבריי התייעצות סיעתית

יעקב אשר: אין התייעצות סיעתית

זאב אלקין: ולפנים משורת הדין?     

יעקב אשר: גם לא

זאב אלקין: אתה מחייב אותי לנמק כל רוויזיה בנפרד

יעקב אשר: לא

יעקב אשר:  קודם כל סיכמנו לפני דקה שנותנים כמה דקות

יעקב אשר:  עוד לא עברה דקה – עוד רטוב ההקלטה

יעקב אשר:  ודבר שני ברוויזיות זה מה שנהוג אצלי בוועדה - אתה מדבר על רוויזיות באפן כללי

זאב אלקין: היו פה אין ספור רוויזיות

יעקב אשר: סיכמנו משהו לפני דקה

יעקב אשר:  אתה רוצה לחזור בך – תעשה מה שאתה רוצה

יעקב אשר:  תבוא, תגיד לי באוזן: אני צריך חמש דקות לשירותים, אתן לך שבע דקות אבל עזוב את המשחקים

זאב אלקין: אני רוצה חמש דקות לדבר עם אדוני, להתייעצות סיעתית איתך

יעקב אשר: זה משהו אחר

יעקב אשר:  אתה לא צריך אפילו לשאול את היועץ המשפטי

יעקב אשר:  זאת התייעצות איתי

יעקב אשר:  אני מכריז על הפסקה של חמש דקות

יעקב אשר: אני מחדש את הישיבה

יעקב אשר:  בלי קשר להתייעצות הלא סיעתית שהייתה קודם, אני מושך את הרוויזיה לגבי מה שהצבענו קודם על עמית הלוי

יעקב אשר:  אם כך, נלך להצבעה על כל הרוויזיות

זאב אלקין: משפט, תן לי

זאב אלקין:  לא הספקתי לדבר

יעקב אשר: נכון

יעקב אשר:  משפט אחד

זאב אלקין: תודה רבה, אדוני היושב-ראש

זאב אלקין:  אני מסכם את הדיון העצוב הזה

יעקב אשר: מנקודת מבטך

נאור שירי: ומבטי

זאב אלקין: אני חושב שמנקודת מבטם של הרבה אנשים שהולכים להצביע בעד החוק שהם לא מאמינים בו

זאב אלקין:  מדובר פה בהצעת חוק רטרואקטיבית, כי מבחינת משרד הפנים והפסיקה הבחירות כבר התחילו בשליפה הראשונה של הספר

זאב אלקין:  לכן זו הצעת חוק רטרואקטיבית, פרסונלית

זאב אלקין:  היא שונה מאוד מהמקרים שהבאת כי זה שראש מחלקת חינוך מקומית יכול להתמודד עד לזמן רלוונטי שהוא צריך להתפטר, זה כולם יודעים

זאב אלקין:  כל מי שמתמודד יודע שזו אופציה קיימת

זאב אלקין:  כל מי שנכנס להתמודדות הזאת בתאריך הקובע והוציא כספים והתחיל קמפיין, יידע שיו"ר ועדה קרואה לא מתמודד

זאב אלקין:  זה לא נתון לא רלוונטי למרוץ

זאב אלקין:  יו"ר ועדה קרואה יש לו כוח עצום

זאב אלקין:  זה לא איזה מועמד אנונימי שאולי יופיע ואולי לא יופיע

זאב אלקין:  הוא ידע שספציפית האיש הזה אסור לו להתמודד לפי החוק

זאב אלקין:  ואנחנו עכשיו בדיעבד רטרואקטיבית משנים מאוד את מערכת הבחירות בעיר הספציפית הזו שאף אחד בדיון כולל יוזם הצעת החוק, לא- - -     

יעקב אשר: משנים על הכול

זאב אלקין: שזה מכוון לעיר הזאת

זאב אלקין:  הרי אם רצו לשנות את המערכת הכללית, יכלו לומר, כמו שאגב בזמנו התיקון שחוקקו – אמרו: מהפעם הבאה

זאב אלקין:  גם פה יכלו להגיד: מהפעם הבאה

זאב אלקין:  לא עשו זאת ולא רק זאת – עכשיו הוסיפו חטא על פשע בהסתייגות האחרונה, כי בסופו של דבר אין סיבה לומר שיו"ר ועדה קרואה מחזיק פחות מפתחות ממנכ"ל העירייה, ומנכ"ל העירייה, הוועדה הזאת, בבית הזה, אני עוד זוכר עצמי יושב פה אחרי דיונים, החליטה שלמנכ"ל הצינון הוא שנתיים, ועכשיו העבירו הסתייגות כלאחר יד אפילו לא בנוסח העיקרי של החוק בלי יכולת שלנו להסתייג על המספר הזה, שזה יהיה שלושה חודשים כאילו זה מנהל מחלקת חינוך

זאב אלקין:  זה שהנושא הוסר נכון, אבל דרך המלך הייתה לשים את זה בנוסח העיקרי, לאפשר לנו אם אנו חושבים אחרת להגיש הסתייגויות, לאפשר אחר כך למליאה להצביע על ההסתייגויות האלה וזה לא נעשה

זאב אלקין:  אפילו בנושא הכל כך משמעותי של תקופת צינון, אם כבר הולכים על זה, זה נעשה בדרך הכי עקומה מבחינת הליך החקיקה שמנעה למעשה מאתנו והכניס את הנושא הזה ברגע האחרון למרות שהוא נושא חדש פר אקסלנס לתוך הדיון הזה ומנע מאתנו מה שבדרך המלך היה יכול - המינימום שהיה לנו

זאב אלקין:  לכן אני חושב שדרך הדיון פה הייתה לא נכונה, בהצעת חוק שהיא לא נכונה, לא מהותית ובוודאי בנסיבות האלה, וזה שחיכו פה, ושוב אני אומר לפרוטוקול בוועדה הזו, עם חוק שאתה סיימת, ואני לא בא בטענות אליך אלא בא בטענות לקואליציה

זאב אלקין:  לא אתה קובע את סדר-היום של המליאה

זאב אלקין:  אנחנו פה עבדנו קשה ומהר לפי בקשה של משרד הפנים על חוקי בחירות של כל הארץ, חוקים מוניציפליים

זאב אלקין:  הם לא בתוקף

זאב אלקין:  הם לא עברו מליאה בשנייה שלישית, יודעים למה – כי מחכים קודם להעביר את חוק טבריה כדי שלא יגידו אחר כך שכל חוקי הבחירות כבר עברו ורק חוק טבריה משנים אחר כך, אז מה שטענתם שכל כך דחוף ופונים הרבה מועמדים ורוצים לדעת מה לוחות הזמנים ואיך זה מתנהל – כל המדינה מחכה כי עכשיו החליטו בשביל חוק טבריה לקחת כבן ערובה את חוק הבחירות המוניציפלי הכללי והוא יחכה – גם השבוע לא יאושר כי טבריה זה יותר מהר ורוצים סמלית שזה יהיה לפני

זאב אלקין:  זה מה שקורה

זאב אלקין:  לכן אני חושב שכל המהלך סביב החוק הזה הוא אירוע שלא ייעשה, חבל מאוד שהוועדה הזאת הולכת לשם, חבל מאוד שאתה כאנוס על פי הדיבור מוביל את זה לשם

זאב אלקין:  אף אחד לא מסתיר לא את הפרסונליות, לא את האטרקטיביות, לא שזה טבריה

זאב אלקין:  הכול מהמקפצה

זאב אלקין:  חבל מאוד שהגענו לשם

זאב אלקין:  יש לכם רוב, אתם תאשרו אותו

זאב אלקין:  אני מאוד מקווה שבית המשפט יתערב פה ויבטל את החקיקה, ואחר כך יבכו על בית המשפט שמתערב בחקיקה

זאב אלקין:  קודם מעבירים חקיקה שהייעוץ המשפטי של החקיקה ושל הכנסת עוד בדיון ראשוני בוועדת הכנסת אמר שזו הצעת חוק שמעוררת קושי מאוד-מאוד משמעותי, בטח כשמחוקקת מיידית ולא מהבחירות הבאות, ומצפצפים פה על הייעוץ המשפטי, על הכול ברוב פרלמנטרי מעבירים את זה

זאב אלקין:  תיתקלו לדעתי בפסילת החוק בבג"ץ, כולם מבינים את זה, זאת גם ההערכה לפי מה שאני יודע של הייעוץ המשפטי של הכנסת, ואחר כך יגידו – בית המשפט מתערב לכנסת בענייני חקיקה

זאב אלקין:  זה מקרה קלאסי שאנחנו נהיה אשמים בהתערבות הזאת

זאב אלקין:  תודה רבה, אדוני היושב-ראש

יעקב אשר: אם כך, תודה רבה

יעקב אשר:  אנו נעבור להצבעות על הרוויזיות

יעקב אשר:  אעשה זאת בארבע הצבעות או לפי קבוצות כדי שזה יהיה מסודר

יעקב אשר:  המחנה הממלכתי, למעט ההסתייגות שהוכרזה כנוסח חדש והוסרה

יעקב אשר:  מי בעד הרוויזיה – ירים את ידו

יעקב אשר:  מי נגד? מי נמנע?      הצבעה     בעד – 4 נגד – 6 נמנעים – 1     

יעקב אשר: אם כך הרוויזיות הוסרו

יעקב אשר:      נעבור להצביע על רוויזיות של מפלגת העבודה, על כל הרוויזיות שלהן כמקשה אחת

יעקב אשר:  מי בעד הרוויזיה – ירים את ידו

יעקב אשר:  מי נגד? מי נמנע?      הצבעה     בעד – 5 נגד – 6 נמנעים - אין     

יעקב אשר: אם כך הרוויזיות הוסרו

יעקב אשר:      קבוצת ישראל ביתנו

יעקב אשר:  מי בעד הרוויזיות – ירים את ידו

יעקב אשר:  מי נגד?      הצבעה     בעד – 5 נגד – 7 
 

יעקב אשר: אם כך הרוויזיות הוסרו

יעקב אשר:  הרוויזיה של יש עתיד למעט ההסתייגות שנקבעה כנושא חדש

יעקב אשר:  מי בעד הרוויזיות – ירים את ידו

יעקב אשר:  מי נגד? מי נמנע?      הצבעה     בעד – 6 נגד – 7 נמנעים – 0     

יעקב אשר: אם כך הרוויזיות הוסרו

יעקב אשר:      מכאן אנו עוברים לאישור החוק עצמו

יעקב אשר:  הצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג-2023, כולל ההסתייגות שהתקבלה, פ/3343/25, כ/9666 של חבר הכנסת עמית הלוי, חבר הכנסת אביחי בוארון, חבר הכנסת ששון ששי גואטה, חבר הכנסת משה גפני

יעקב אשר:  מי בעד – ירים את ידו

יעקב אשר:  מי נגד? מי נמנע?     הצבעה     בעד – 7 נגד – 6 נמנעים – 0     

יעקב אשר: אם כך החוק עבר ויועבר לשנייה ושלישית במליאה

יעקב אשר:  אין רוויזיה

יעקב אשר:      תודה רבה, הישיבה נעולה